Ryan Reynolds Bintangi Filem Live Action Pokemon, Detective Pikachu
Bintang filem Deadpool, Ryan Reynolds akan bersama-sama Justice Smith dan Kathryn Newton membintangi filem live-action Pokemon yang berjudul Detective Pikachu yang akan dihasilkan tidak lama lagi. Menurut laporan The Hollywood Reporter, Ryan Reynolds akan membawakan watak Detective Pikachu dalam filem yang berasaskan permainan video dan animasi Pokemon itu. Selain itu juga, Rob Letterman akan bertindak selaku pengarah filem manakala lakonlayar filem itu akan ditulis oleh Nicole Perlman dan Alex Hirsch. Pokemon mula diperkenalkan pada tahun 1996 dan menjadi salah satu label hiburan yang paling berjaya masakini. Bermula dari permainan video, dan kad TCG, Pokemon juga dikeluarkan dalam bentuk animasi dan telah keudara selama 19 musim. Filem Detective Pikachu yang mengisahkan bapa watak pelakon Justice Smith telah diculik oleh penjahat, dan dia bersama-sama Pikachu akan bergabung untuk mencari bapanya. Buat masa ini tiada maklumat lanjut mengenai pembikinan filem dan tarikh tayangan diumumkan.